Barçelónn-a

**Barçelónn-a** (; ofiçialménte *Barcelona*, in catalàn  e in spagnòllo ) a l'é 'na çitæ da Spàgna de 1.664.162 abitanti (dæto do 2020, ària metropolitànn-a instituçionâle: 3.239.337 abitànti), capolêugo da Catalògna, 'na comunitæ outònoma inta pàrte de levànte do régno, ciù che da provìnsa co-o mæximo nómme e da *Comarca del Barcelonès*. 

Sovianominâ *Ciutat Comtal* o *Ciudad Condal* (Çitæ di Cónti), a l'é a segónda çitæ da Spàgna pe nùmero de abitànti dòppo a capitâle, Madrìd, e a décima de l'Unión Eoropêa intrêga.

## Giögrafîa

A s'atrêuva in sciâ còsta do Mâ Mediterànio, a-o nòrd-òvest de Spàgna, 120&nbsp;km a-o sùd da cadénn-a di Pirenæi, in sce 'na cianûa limitâ da-o mâ (a levànte), da-a Serra de Collserola (a ponénte), da-o sciùmme Llobregat (a sùd) e da-o sciùmme Besós (a nòrd).

### Clìmma
Barçelónn-a a l'à 'n clìmma mediterànio con quàrche caraterìstica atìpica pe quésto génere de clìmma, cómme 'na quantitæ tòsto conscisténte d'ægoa de stæ e 'n mìnimo secondâio di preçipitaçioìn in invèrno. Quésto perché Barçelónn-a, coscì cómme a Catalògna intrêga, a risénte da sò poxiçión into Mediterànio de ponénte.

Zenâ e frevâ són i méixi ciù fréidi; lùggio e agósto i ciù câdi. A tenperatûa ciù èrta mâi registrâ inta çitæ a l'é stæta de +38,6&nbsp;°C, a-i 12 de agósto do 2003, e a ciù fréida i -7 °C a-i 11 de frevâ do 1956. A stæ do 2003, cómme do rèsto inte tùtta l'Eoröpa de Ponénte, a l'à fæto segnâ o méize co-a tenperatûa média ciù èrta da quànde o s'à de registraçioìn (+27,8 °C cómme média de agósto), méntre o frevâ do 1956 o l'é stæto o méize de média ciù fréido do vintêximo sécolo: 4,5&nbsp;°C.

A poxiçión de Barçelónn-a tra a Serra de Collserola (ch'a no mónta a ciù de 516,2&nbsp;mêtri) e o Mâ Mediterànio, a fà sci che no ghe ségge de grénde diferénse de tenperatûa tra o giórno e a néutte inte tùtto l'ànno. I fenòmeni de sòfoco (ciamæ *xafogor* in catalàn) són tòsto râri. D'invèrno, quànde i sciùscian i vènti de Maestrâle ò de Tramontànn-a, a sensaçión de fréido a peu êse sentîa ciù vîva.

E preçipitaçioìn són bén spantegæ tra tùtti i méixi e-e stagioìn de l'ànno, scibén che se véddan de ciù in primavéia e in ötûnno, ma e boràsche de stæ càpitan de spésso ascì. Scibén chò-u o gràn fréido o l'é 'na cösa râra, quànde e màsse d'âia ziâ pàssan o Górfo de Lión portàndo o fréido in sciâ Penîzoa Ibérica, scìnn-a a Barçelónn-a ghe peu vegnî a néive. A quésto propòxito, o se regòrda a nevàdda do Denâ do 1962, quànde in sciâ çitæ l'é chéito 50&nbsp;cm de néive into céntro e quæxi 'n mêtro in scê artûe. Ciù de recénte, de grénde nevàdde són capitæ into novénbre do 1999 (mâi tànto prèsto scìnn-a da-o Seiçénto), into dexénbre do 2001 e into frevâ do 2018.

## Stöia

## Pòsti de interèsse
### Architetûe religiôze
* Catedrâle da Sànta Crôxe e Sant'Eolàlia
* Baxìlica de Sànta Màia do Mâ
* *Sagrada Família*

### Architetûe civîli
* Ciantê navâle reâ de Barçelónn-a
* Câza *Batlló*
* Câza *Milà*
* Mercòu de La Boqueria
* *Plaza de toros Monumental*
* Palàçio da Generalitæ de Catalògna
* Palàçio da Mùxica Catalànn-a

### Architetûe militâri
* Castéllo de Montjuïc

### Âtro
* *La Rambla*
* Ciàssa *de Catalunya*
* Ciàssa *Reial*
* Pàrco Güell
* Monuménto a-o Cristòffa Cónbo

## Economîa
Into 1992 a l'é stæta a sêde di Zêughi Olìnpichi de stæ. Into 2004 se gh'é tegnûo pi-â prìmma vòtta o Forum Universâle de Coltûe, a çitæ a l'à òspitóu l'Espoxiçión Internaçionâle do 1888 e quélla do 1929, e a l'é a sêde fìssa do Congrèsso Mondiâle da Tecnologîa Mòbile (Mobile World Congress) e de l'Unión pò-u Mediterànio. Gràçie a-o turìsmo, o sò pòrto e a vixinànsa co-a Frànsa (160&nbsp;km da Le Perthus), a çitæ a l'é o segóndo ciù grànde céntro industriâle e finançiâio da Spàgna dòppo Madrìd, pe de ciù a l'é o pòrto ciù inportànte inte l'ànbito comerciâle e turìstico e un di ciù gràndi de l'Eoröpa ascì.

## Coltûa

## Manifestaçioìn

## Fèste e fêe

## Comunicaçioìn
### Stràdde
A çitæ de Barçelónn-a a l'é servîa da-e outostràdde elencæ chi de sótta:

* A2: a conlîga a çitæ co-a capitâle spagnòlla, Madrìd.
* AP-2: a và aprêuvo a-a A-2 ma s'afèrma a Zaragoza.
* C-16 e AP-7: vàn da-a çitæ scìnn-a-i confìn co-a Frànsa; a prìmma pasàndo pe-i Pirenæi, a segónda lóngo a còsta.

### Ferovîe e traspòrti pùblichi
Barçelónn-a a l'é conligâ a-a ræ feroviària a âta velocitæ spagnòlla (AVE), co-i sò trêni che s'afèrman inta grànde staçión de *Barcelona-Sants*, gràçie a-a quæ gh'é di ligàmmi dirètti co-o rèsto do pàize e co-a Frànsa.

O traspòrto pùblico o l'é garantîo da-a segónda metropolitànn-a ciù estéiza do régno, formâ da 12 lìnie, pe 198 staçioìn, e lónga ciù de 160 chilòmetri. Se cóntan 6 lìnie de tranvài e 8 do servìçio feroviàrio urbâno (*Cercanías Barcelona*) ascì. Pò-u traspòrto pùblico in sce gómma gh'é 150 lìnie de coriêre urbâne e 53 èstra-urbâne.

### Ariopòrti
A çitæ de Barçelónn-a a l'é servîa sorviatùtto da l'ariopòrto de *Josep Tarradellas Barcelona-El Prat* (còdice IATA "BCN") ma, pe di xêui ciù *low-cost*, l'é dêuviòu i ariopòrti de *Girona-Costa Brava* (còdice IATA "GRO") o quéllo de Reus (còdice IATA "REU") ascì.

## Aministraçión
### Distréiti
O teritöio de Barçelónn-a o l'é spartîo, da-o 1984, inti dêxe distréiti elencæ chi de sótta:

### Binelàggi

* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 

### Scìndichi de Barçelónn-a

## Galerîa d'inmàgine

Immaggine:Sagrada Familia 01.jpg|Vìsta de pìsse da Sagrada Familia
Immaggine:Catedral de la Santa Cruz y Santa Eulalia -- 2019 -- Barcelona, España.jpg|A catedrâle da Sànta Crôxe e Sant'Eolàlia, costroîa in stîle gòtico
Immaggine:Casa generalitat web.jpg|O palàçio da generalitæ de Catalogna, un di ciù antîghi palàççi governatîvi ancón in fonçión
Immaggine:Parc Güell 27-2-12.jpg|A scainâ prinçipâ de pàrco Güell, pàrte do patrimònio de l'umanitæ de òpie de Antoni Gaudí
Immaggine:Catalunya Barcelona1 tango7174.jpg|A ciàssa *de Cataluña*
Immaggine:Casas Amatller y Batlló en Barcelona, Panorama.jpg|A Câza Amatller e a Câza Batlló, pàrte do patrimònio de l'umanitæ de òpie de Antoni Gaudí
Immaggine:Barcelona PM 074190 E.jpg|O monuménto dedicòu a Cristòffa Cónbo.
Immaggine:Fachada estación de Sants.jpg|L'intrâ da staçión de *Barcelona-Sants*
Immaggine:Barcelona El Prat 05.jpg|Vìsta aéria de l'ariopòrto de *Barcelona-El Prat*.
Immaggine:Camp Nou, Barcelona (8 May 2016 FCB vs RCDE).jpg|O Camp Nou, cànpo da balón do Barçelónn-a FC.


## Nòtte


## Âtri progètti

## Conligaménti estèrni
* 

Categorîa:Comùn da Catalògna
Categorîa:Çitæ da Spàgna
Categorîa:Çittæ Olimpiche